Foto’s: Kind se arm sit in swembadpyp vasDie negejarige kind se arm in die swembadpyp Foto: ER24 “Paramedici het langer as drie ure gespook om die kind se arm te bevry,” het Pieter Rossouw, woordvoerder van ER24, in ŉ verklaring gesê. “Hulle kon uiteindelik ŉ deel van die pyp afsny en die seun is na die Mediclinic Bloemfontein geneem vir dringende behandeling.” ŉ Gedeelte van die pyp was steeds aan die kind se arm toe hulle met hom hospitaal toe gejaag het. Die kind is onder verdowing geplaas en verskeie gereedskap, insluitend ŉ skuurmasjien, moes gebruik word om die pyp te verwyder. Die prosedure het twee ure lank geduur. “Die seun en sy arm is in ŉ stabiele toestand,” het Rossouw bygevoeg. Dit is nie duidelik hoe die kind se arm in die pyp beland het nie. Die pyp wat afgesny is van die negejarige kind se arm Foto: ER24